Charlize Theron
Šarlizė Teron (angl. Charlize Theron; g. 1975 m. rugpjūčio 7 d. Benoni, Pietų Afrikos Respublika) – Pietų Afrikos Respublikos aktorė, prodiuserė ir modelis, išgarsėjusi 1997 m. vaidmeniu filme „Velnio advokatas“, o daugiausia apdovanojimų sulaukusi už žudikės Aileen Wournos vaidmenį 2003 m. juostoje „Monstras“. Apdovanota Oskaru (pirmoji moteris, kilusi iš PAR) ir Auksiniu gaubliu. 2007 m. jai suteikta ir JAV pilietybė.